Suresh 97 Views
న్యూజిలాండ్‌ జట్టులో అండర్సన్‌కు స్థానం
వెల్టింగ్టన్‌: భారత్‌తో జరిగే వన్డే సిరీస్‌లో న్యూజిలాండ్‌ విధ్వంసకర ఆటగాడు కోరి అండర్సన్‌కు స్థానం దక్కింది.కాగా కొంత కాలంగా గాయంతో బాధపడుతున్న అండర్సన్‌ గత వారం ఫిట్‌నెస్‌ను నిరూపించుకోవడం, భారత్‌తో జరిగే అయిదు వన్డేల సిరీస్‌లో చోటు కల్పిస్తూ న్యూజిలాండ్‌ సెలక్షన్‌ కమిటీ నిర్ణయం తీసుకుంది.ఇటీవల జింబాబ్వే,దక్షిణాఫ్రికాలో పర్యటించిన న్యూజిలాండ్‌ జట్టుల కోరి అండ ర్సన్‌ గాయం కారణంగా స్థానం కోల్పోయాడు. అయితే భారత్‌తో జరిగే వన్డే సిరీస్‌కు అండర్సన్‌ అందుబాటులోకి రావడం పట్ల న్యూజిలాండ్‌ సెలక్టర్‌ గావిస్‌ లార్సన్‌ హర్షం వ్యక్తం చేశాడు.కాగా తమ జట్టులో అండర్సన్‌ కీలక ఆటగాడంటూ కొనియాడాడు.మ్యాచ్‌ ఫలితాన్ని తారు మారు చేసే అండర్సన్‌ పూర్వ వైభవాన్ని చాటుకుంటాడని ఆశిస్తున్నట్లు లార్సన్‌ పేర్కొన్నాడు. కోరి రాక కోసం ఎదురు చూస్తున్నాం, మిడిల్‌ ఆర్డర్‌లో కోరి మాకు అత్యంత బలం,దీంతో పాటు భారత్‌లోని పరిస్థితులు బాగా తెలిసిన ఆటగాడు.భారత్‌తో సిరీస్‌లో స్పెషలిస్టు బ్యాట్స్‌మెన్‌గా ఉపయో గిస్తాం, అండర్సన్‌ బౌలింగ్‌ను మెరుగపర్చు కునేందుకు తీవ్రంగా శ్రమిస్తున్నాడు.అవసరమైన సమయాల్లో బౌలింగ్‌ ఆయుధంగా కూడా అండర్సన్‌ను బరిలోకి దింపుతామని లార్సన్‌ వెల్లడించాడు.